ming030890/wiki-yue-high-quality huggingface dataset:
飛

飛，又叫飛翔或飛行，係一種物體離開地面嘅行進方式。方法有好多種，例如利用空氣動力學原理產生升力（例如：飛機或雀）；亦可以經由比空氣更輕嘅重量嚟達成目的（例如：熱氣球）；重有一種飛行方式並唔喺空氣當中，而係喺太空度，稱為太空飛行。
會飛嘅嘢包括：雀仔、滑翔機、飛機、巡航導彈。火箭同直升機係用反作用力托住。
飛不甩家毛

《飛不甩家毛》（Best Flying Furries BFF），係香港電視娛樂製作嘅遊埠節目，2017年12月23號到2018年4月28號逢禮拜六22:30-23:00喺ViuTV播，由駱振偉、譚凱倫主持。節目主持會帶住寵物狗一齊去德國同法國遊埠。

節目調動
2018年1月6號：由於直播《英格蘭足總盃 - 第三圈：曼城 對 般尼》，所以暫停播映一集。
2018年1月20號：由於直播《第十三屆KKBOX風雲榜》，所以暫停播映一集。
2018年1月27號：由於直播《英格蘭足總盃 - 第四圈：彼德堡 對 李斯特城》，所以暫停播映一集。
飄零燕

《飄零燕》（Heidi）係瑞士兒童文學小說，由女作家約翰娜施皮里響1880年開始寫。
飛·自由

《飛·自由》（Talker: Fly Abroad）係香港電視娛樂製作嘅清談節目，2018年8月7號開始逢禮拜二23:00-23:30（晚吹時段）喺ViuTV播出，主持係余采霖（Dan）、梁嘉銘（Ming仔）。節目同上一套晚吹節目《Trip精》一樣都係用遊埠做主題，只係主持陣容有啲變動。呢輯節目主要講下各個最受香港人歡迎地區嘅自由行路線。

節目調動
2019年1月1號：由於直播《2018年度叱咤樂壇流行榜頒獎典禮》，所以停播一集。
飈城

飈城（粵拼：biu1 sing4；英文：Runaway Blues）係一部由黎大煒同劉德華主演嘅一部電影，喺1989年3月3號於香港首播。呢部電影俾香港電影分級度話咗係個三級片。

劇情
喺飆車比賽入面撞死咗班黑幫成員嘅人——林港，就喺臺南走到嚟香港度避難，靠黑道嚟頂住阿爺嘅手下而住喺焦貴情（另一黑幫嘅盟友）老婆嘅屋企度，後嚟入咗去湖南大圈仔嘅拗數入面。因爲焦貴喺大圈華嘅交易入面，自己食咗個金表落肚度，俾大圈華以為佢係俾人追斬……大圈仔幫就四周圍搵林港出嚟打杘佢（重包括埋阿Sue在內），重有差佬都同時用啲陷嚟引林港返嚟。點知道林港同阿Sue都走返到大陸度避難，不過佢哋都冇捹甩班大圈仔幫嚟斬佢哋，究竟林港嘅命仔係點？

票房
喺香港嗰邊，呢部片首播咗之後嗰12日內就攞咗HK$5,661,927嘅票房紀錄。
酒池肉林

酒池肉林係商朝最後一位君主帝辛（紂王）所創嘅一種享受，指響宮殿裡面整一個裝滿酒嘅水池，池邊就掛住唔同種類嘅肉，排到好似森林咁。呢個地方食嘢同飲嘢貪手就到，非常方便。而後世會用「酒池肉林」嚟比喻啲人生活極度奢侈。
酒牌局

酒牌局（Liquor Licensing Board）係一個簽發酒牌嘅獨立香港公營機構，負責處理申請同修訂酒牌個案，而家主席係邱浩波。
1973年市政局改制後酒牌局得到簽發酒牌權力，1986年區域市政局成立後，酒牌局接管新界政務署簽發新界區酒牌嘅權力由佢。2000年市政局同區域市政局解散之後獨立。
酒樽椰子

酒樽椰子（粵拼：zau2 zeon1 je4 zi2；學名：Hyophorbe lagenicaulis），又叫做酒樽樹（zau2 zeon1 syu6），係棕櫚科酒樽椰子屬嘅常綠喬木仔，原產地喺非洲馬達加斯加嘅馬斯卡利群島。

形態
成樖嘢好矮，單幹，好似啲酒樽噉。樹葉方面，佢係羽狀複葉，但係葉數比較少。佢嘅生長速度比較慢。

生長環境
佢鍾意高溫多濕兼夠嗮陽光嘅氣候環境，但係佢驚比較凍嘅天氣。
酒泉專區

酒泉專區，係中國甘肅省一個撤銷咗嘅專區，1949年開始有，喺而家甘肅省嘅西北部。呢個區轄下有酒泉、金塔、鼎新、安西、敦煌、玉門等縣同埋肅北設治局，專員公署駐酒泉縣（現今係縣市）。
1950年劃入埋臨澤、高台兩個縣。1954年設立肅南裕固族同埋阿克塞哈薩克族兩個自治區，再劃入埋額濟納自治區。1955年酒泉專區撤銷，同武威專區合併為張掖專區。1958年設立玉門礦區。1961年恢復酒泉專區，玉門市劃入呢個區。1964年叫返做酒泉縣。1969年劃入內蒙古自治區嘅額濟納旗，專區改名叫酒泉地區。
酒海代

酒海代係冥古宙入面第三個代，響39.2億年到38.5億年之前，即係響原生代之後、雨海代之前。
地質時代
馬鼎盛

馬鼎盛（1949年9月25號—）係香港軍事評論員、鳳凰衛視主播、專欄作家、中國近代軍事史學會會員。主持鳳凰衛視《軍情觀察室》。

早年經歷
馬鼎盛祖籍廣東省順德縣，1949年喺香港出世，阿爸係馬師曾，阿媽係紅線女，都係粵劇名人，重有一個阿哥馬鼎昌。
1982年中山大學畢業，1982年至1989年廣東省社會科學院做研究員，發表唔少軍事論文。
馬龍

馬龍 (香港漫畫家)：香港嘅漫畫家。
馬龍 (乒乓波運動員)：中華人民共和國乒乓波運動員。
馬龍 (足球員)，中華人民共和國足球員，效力緊青島中能。
卡爾馬龍，美國NBA前球員。
毛適斯·馬龍，美國NBA前球員。
馬龍 (恐龍)，禽龍類恐龍嘅一屬，生存於白堊紀早期北美洲。
馬龍縣，雲南曲靖下轄一縣。
馬龍 (演員)，香港粵語片演員。
馬龍縣

馬龍係中國雲南曲靖一個縣，總面積1751平方公里，人口19萬。
馬龍白蘭度

馬龍白蘭度（Marlon Brando；1924年4月3號—2004年7月1號）係美國演員，贏過奧斯卡金像獎，演戲半個世紀。
馬鴻銘

馬鴻銘，BBS，JP，香港建制陣營（商界親中派）政治人、生意人，老頭係馬介璋，叔父係馬介欽。

選舉經歷
喺2021年9月，佢成為香港特别行政區選舉委員會委員(內地港人團體代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
喺2021年香港立法會選舉，佢提名陳仲尼。
馬麗漢普

馬麗漢普（立陶宛文：Marijampolė）係立陶宛馬麗漢普縣嘅一首府。
馬麗漢普縣

馬麗漢普縣（立陶宛文：Marijampolės apskritis）係立陶宛嘅一個縣。
鮮竹卷

鮮竹卷係種點心，用腐皮捲住嘅豬肉、冬菇粒、竹筍粒同紅蘿蔔絲（可以加埋蝦）做餡，落埋蠔油汁再蒸熟。
鮮奶特濃咖啡

鮮奶特濃咖啡（意大利文：latte macchiato），台灣譯做拿鐵馬奇朵，係特濃咖啡（espresso）嘅變種，沖完特濃咖啡之後，直接倒落牛奶度，睇落有少少似鮮奶咖啡（caffè latte）。
鮮橙班戟

鮮橙班戟（法文：Crêpe Suzette）係法國甜品，用班戟點隻用橙酒整嘅汁食，味道酸甜。
鮮浪潮

鮮浪潮（英文：Fresh Wave）係致力推動香港電影創作同發展，發掘同培養有潛質年輕電影人才嘅創作平台，每年舉辦「鮮浪潮國際短片節」，致力鼓勵香港年輕人以短片發聲，藉住提供拍攝資助畀佢哋大膽想像同發揮，跳出固有框框，接觸更多唔同拍攝風格同題材嘅作品。

簡介
鮮浪潮由發起人兼主席杜琪峯先生帶領，一直致力推動香港電影創作同發展，發掘同培養具潛質嘅年輕電影創作人才。 鮮浪潮每年舉辦「鮮浪潮國際短片節」，短片節主要由「本地競賽」同「精選國際短片放映」兩部分組成。「本地競賽」提供培訓、創作資助同展示作品嘅平台，藉此提升年輕電影工作者嘅實際技能同作品質素，並協助佢哋尋找發展機遇，為業界注入更多新動力。另一方面，短片節多年嚟同國際電影組織合作，將優秀嘅國際短片搬上大銀幕，務求加強香港同海外電影之文化交流，擴闊香港年輕電影創作人同觀眾嘅國際視野。
另一方面，鮮浪潮亦持續朝電影賞析、教育同文化交流方面發展，締造更濃厚嘅電影創作同討論氛圍。除咗定期進駐校園舉辦校內放映同講座，自2017年開始更開展專題項目「焦點影人系列」，回顧並公開放映焦點電影大師嘅精采作品，並邀請導演本人、電影專家同跨媒介學者進行映後座談會等，同香港觀眾面對面切磋交流，深入特寫焦點影人嘅電影藝術生涯同作品。透過分享創作心得、睇完套戲之後嘅感受同研究發現，系列唔單止為公眾提供電影導讀，更能夠為電影藝術創作提供更完整同全面嘅論述，開拓更遼闊同深遠嘅思考同想像空間。

電視節目
香港免費電視台ViuTV自2017年開始每年都會播映鮮浪潮嘅作品，節目名叫《鮮浪潮。語》。
鮮蝦濃湯

鮮蝦濃湯係隻源自澳門嘅湯，由土生葡人參考馬六甲嘅喇沙演變出嚟，配料用到蝦、鹹蝦酸子同米粉，再用欖油同鹽調味。
鯀

鯀（讀「滾」，粵拼：gwan2）係堯統治期間嘅人物，亦係禹嘅阿爸。
堯叫佢去治水，佢起好多堤壩想擋住洪水，點知搞得重衰過之前，浸得重犀利，結果就畀堯處死咗，改為搵佢個仔禹去治水。
鮮魚口

鮮魚口（粵拼：sin1 jyu4 hau2）係中國北京一內街，喺東城區前門步行街到前門東路之間。佢係前門步行街嘅其一商業步行街兼美食街，美食業從大明開始興起。
鐵礦

鐵礦係含鐵嘅礦物，可以用嚟煉生鐵同煉鋼。
鐵章

鐵章係伊斯蘭教典籍《可蘭經》入面嘅第57章（蘇拉）。
鐵線蕨

（學名：Adiannum capillus-veneris）係鐵線蕨科鐵線蕨屬嘅長年生草本植物，喺全球各地暖而湿嘅低山岩腳或溪谷入面，暗而濕嘅罅、舊墻磚罅、岩石、滴水岩壁位置可以搵到。

樣
植株高3~5dm，葉柄紫色有反光兼幼而硬淨，葉係羽狀簇生品種，好多細分枝響度。

適應環境
鐵線蕨要喺4~33℃（平均21.81℃）兼暗而濕嘅地區入面先識發芽。

用途
鐵線蕨既可以做鈣質土嘅酸碱指示植物，又可以做觀葉植物；成樖嘢可以做藥，有療風消腫毒嘅功效。
鐵翼驚情

《鐵翼驚情》（英文：Unbearable Heights）係香港無綫電視製作嘅電視電影，由林保怡、邵美琪、郭羨妮同唐文龍領銜主演，戚其義編導兼監製。
呢套電視電影係無綫電視2001年製作嘅一系列電影其中一套，及後因為爆發911事件，令呢套用劫機做題材嘅作品播出無期，最終喺2003年6月海外發行，並喺2004年2月1號喺翡翠台首播。
鐵票

鐵票（英文：Iron vote），即係話喺選舉嗰陣，候選預計攞硬嘅選票，呢啲鐵票通常嚟自政黨支持者，例如某一個候選人係有某一個政黨背景，咁支持呢個政黨嘅人都一定會投佢一票。另外，候選人嘅行業亦會吸引同行嘅行家投一票，或者候選人嘅政治傾向、社會知名度，亦係鐵票來源。
鐵絲網

鐵絲網係種圍欄，用金屬線編織成格仔網，唔畀人或者多數物件穿過。雖然個名叫「鐵」絲網，但原料多數會用到鋼。
鐵穆耳

鐵穆耳（蒙古語：ᠲᠡᠮᠦᠷ，鮑培轉寫：Temür，基里爾字母：Төмөр；1265年10月15號—1307年2月10號）係大元第二個皇帝，1294年到1307年在位，跟廟號叫元成宗，諡號欽明廣孝皇帝，蒙古語號完澤篤可汗。
鐵穆耳係元世祖個孫，阿爸係真金。1294年元世祖過身，鐵穆耳繼位。1307年鐵穆耳過身，由佢個姪海山繼位，就係元武宗。
鐵篸洲

鐵篸洲，又叫鐵篸，舊時香港一島，近新界清水灣半島南便，原本係清水灣半島嘅連島沙洲，因將軍澳佛堂澳填海，同填地相連。
鐵線豆屬

鐵線豆屬（粵拼：tit3 sin2 dau6 suk6，學名：Almaleea ），係豆目豆科蝶形花亞科嘅其中一個屬。
鐵缺乏性貧血

鐵缺乏性貧血（英文：Iron－deficiency anemia，簡稱IDA）係指鐵質缺乏引起嘅貧血。鐵元素係血紅蛋白嘅重要構成部分，缺乏鐵質導致血紅蛋白減少，從而引發貧血。
魚里直哉

魚里直哉（1995年8月3號—）係日本足球員，打中場位置，效力鳥取飛翔。
魚頭石

魚頭石（Brunswick Rock；Yu-tow shek）係中國一礁石，喺廣東珠江，大蠔之處。佢係大蠔淺水標記，大船行過要格外留神，以免閣淺。
嚿石突出石面，似魚頭而名。
魚類統營處

魚類統營處最初根據「防衞規例」喺1945年成立，以協助戰後漁民恢復生產，並提供有秩序同有效率嘅海魚批銷服務，以發展漁業同改善漁民社會同經濟狀況。其後喺1962年實施嘅香港法例第291章海魚（統營）條例，為魚統處嘅成立同運作提供法定基礎。魚類統營處由統營處處長領導，而家呢個職位由漁農自然護理署署長兼任。魚統處係一個財政獨立嘅非牟利機構，唔屬於公務員體系。

魚類批發市場
魚類統營處分別喺香港仔、筲箕灣、觀塘、長沙灣、青山、大埔同西貢經營7個魚類批發市場，為漁民、魚類批發商同買家提供有效率同有秩序嘅批銷服務。

漁產品加工中心
魚類統營處喺2005年成立漁產品加工中心，透過建立魚統處全新嘅「優質之選」品牌，以推廣香港優質漁產品。中心發展優質漁產品，例如乾貨、鹹鮮同經過處理嘅產品，並供應畀客戶，包括餐廳、酒樓、超級市場、酒店同老人院舍。
魚餡餅

魚餡餅（Kalakukko），又叫魚餡包，係芬蘭嘢食，外面係黑麥整嘅包，入面包住有魚同豬肉嘅餡。
魚類養殖

魚類養殖，又叫養魚業，係養殖漁業嘅一個主要類型，主要養殖食用魚，或者其他具經濟價值嘅魚。魚類養殖嘅地方叫魚排。
魚雷

魚雷，舊時叫水雷炮，武器一種，水入面射嘅炸彈，專炸船或者潛水艇。
魚露

魚露係種中國東南同東南亞經常用嘅調味醬，用魚毛蝦毛發酵提煉而成，色水似琥珀，味鹹鮮。
魚餅

魚餅（英文：Fishcake），又叫炸魚餅，係用魚肉整成圓餅形用麪包糠包住再炸脆嘅小食，喺世界好多地方好常見。
鳳凰四重奏

《鳳凰四重奏》（英文：Maidens' Vow）係香港無綫電視劇集，結合清末、民初、1960年代同2000年代四個時代背景，由佘詩曼同馬德鐘領銜主演，莊偉建監製。
鳳凰城

鳳凰城 (阿利桑那州)：美國阿利桑那州嘅一個城市。
鳳凰城 (阿拉巴馬州)：美國阿拉巴馬州嘅一個城市。

中國
鳳凰縣：第個名係鳳凰古城，係中國雲南省嘅一個出名景區。
碧桂園鳳凰城：全中國有好幾間嗌「碧桂園鳳凰城」或差唔多名嘅樓盤。
鳳凰城站：中國遼寧省丹東市鳳城市嘅一個火車站。
鳳城市：中國遼寧省丹東市嘅一個直轄市。
大同市、銀川市嘅舊名係嗌過「鳳凰城」。
臺南有雅稱做鳳凰城。

南韓
鳳凰城度假村：南韓江原道平昌郡嘅一個好出名嘅度假區。藍色生死戀1就喺呢度影過。
鳳凰于飛

《鳳凰于飛》係電視劇《後宮甄嬛傳》嘅片尾曲。由劉歡作曲、填詞同演唱。

簡介
《鳳凰于飛》係隻有古典風格嘅歌嚟。
鳳凰傳奇

鳳凰傳奇（簡化字：凤凰传奇）係中國大陸嘅男女二人音樂組合，喺1997年9月成立。成員有女聲主唱楊魏玲花同男聲主唱曾毅。
鳳凰單叢

鳳凰單叢（或鳳凰單樅，又叫鳳凰茶）係種烏龍茶，屬半發酵型嘅茶，個名由佢嘅產地—廣東省潮安縣北部山區，鳳凰鎮嘅鳳凰山而嚟。
鳳凰卷

鳳凰卷係蛋卷嘅變種，扁身有餡，由澳門餅家發明。傳統嘅餡係椰絲，近代就興肉鬆餡，面頭重會包塊紫菜。
馬儒翰

馬儒翰John Robert Morrison馬儒翰（右手邊）同佢個同事。錢納利畫代理輔政司（中文：布政司）任期1843年8月21號－1843年8月29號總督砵甸乍前任麻恭（中文：麻恭）繼任卜魯斯（中文：卜魯斯）
個人資料出世(1814-04-17)1814年4月17號 葡屬澳門死1843年8月29號(1843-08-29)（29歲） 英屬香港墓地 葡屬澳門基督教墳場父母馬禮遜Mary Morton專業繙譯官、殖民地官員
馬儒翰（John Robert Morrison；1814年4月17號—1843年8月29號），係英國通事，亦係傳教士。佢喺澳門出世，係名傳敎士馬禮遜嘅第三個細路，第二個仔。返過英國受敎育，亦跟過老頭去馬六甲英華書院，學過唐話，因此佢寫過唔少繙譯，好似《聖經》咁。香港開埠佢有份幫手，供職香港政府，職務爲輔政司。不過佢無耐喺香港發燒而死，可能死喺當時未爲人所知，攞咗好多人命嘅發冷病。

職
馬儒翰一開埠就喺香港政府做事。由於香港總督長期在外，處理與大清之問題，馬儒翰打理唔少香港開荒事宜。
馬儒翰澳門之墓

死訊
馬儒翰喺一八四三年八月卅一號死，當時寫佢朝早死去。時值香港夏季疫症肆虐，香港可以去得澳門避就避。早幾日，廿五號，連政府官員都搬到澳門，過咗成個月先返香港。
馬克

馬克（Mark）係個貨幣單位，曾經響歐洲唔少地方用過，以德國馬克最出名，但而家得返波黑馬克流通緊。
馬偉武

馬偉武係香港親中派政治人物，力嘉國際集團董事長。
馬傑偉

馬傑偉係香港中文大學新聞及傳播學院教授，專研究香港次文化以及流行文化，英國倫敦大學哲學博士，佢亦喺《明報》世紀版專欄作家。

香港中文大學教學語文爭議
由於馬傑偉俾香港中文大學校方指派為雙文政策委員會委員，喺香港中文大學學生報以委員身份，撰寫《中大語文政策的未來》，曾經同反對校方教學語文政策嘅中大校友關注組成員，引發筆戰。
馬倩宜

馬倩宜（英文：Happy Ma Sin Yi，1988年8月26號—）係香港女藝人同健身教練，2016年參選ViuTV選美節目《美選D.n.A》入圍最後八強而開始出名。

簡歷
馬倩宜本身係Fitness First健身教練，以前讀沙田循理會白普理基金循理小學（2000年畢業）、基督書院（2005年中五）同埋崇蘭中學（2008年中七），又喺香港大學專業進修學院讀人類營養學及營養治療學深造文憑同埋北愛爾蘭奧斯特大學讀營養學銜接學士課程。
馬倩宜喺2015年6月「全港健美錦標賽」攞「健體小姐」同「華南健身小姐」雙料冠軍，同年10月又喺「新加坡健美邀請賽」代表香港攞冠軍，所以畀中國香港健美總會提名參選「傑出運動員選舉」。佢個孖生細妹馬雪宜亦都係香港健美運動員。
2016年，馬倩宜參選ViuTV選美節目《美選D.n.A》，因為皮膚比較黑同有肌肉線條，而引起觀眾留意。雖然佢入最後八強之後止步，但ViuTV都畀機會佢，喺清談節目《晚吹—男人講嘢》有演出機會。
阿里薩

阿里薩（西班牙文：Ariza）係西班牙亞拉岡薩拉戈薩省一座城，住1千人。
阿里軟件

阿里軟件（粵拼：aa3 lei5 jyun5 gin2；簡化字：阿里软件），簡稱阿里，係中國大陸嘅商務軟件開發公司，亦係阿里巴巴集團屬下嘅子公司，2007年1月8號成立，總部喺浙江杭州濱江區。
佢係阿里巴巴集團成立咗淘寶同支付寶，及收購YAHOO!（2013年9月27號退出中國大陸業務）後，第四間成立嘅子公司。佢屬下嘅阿里旺旺係非常出名。
2009年7月中，軟件喺未向其它用戶發佈停運公告情況下而停運，取而代之嘅係阿里雲，屬下嘅阿里旺旺都轉到淘寶嘅手頭，凈低嘅支付寶同埋YAHOO!啲手尾都轉嗮去阿里巴巴集團入面。
阿閦如來

阿閦如來，又叫阿閦佛，係大乘佛教同密宗嘅一位佛，五智如來其中一位，方位係東方。
阿里爾沙龍

阿里爾沙龍（希伯來文：אריאל שרון‎；音標：[aʁiˈ(ʔ)el ʃaˈʁon] ( 聽)；1928年2月26號—2014年1月11號）係以色列前總理，2001年到2006年在位。佢做總理前做過軍官，打贏過唔少仗。
阿里特斯

阿里特斯（立陶宛文：Alytus）係立陶宛阿里特斯縣嘅一首府。
阿里特斯縣

阿里特斯（立陶宛文：Alytaus apskritis）係立陶宛嘅一個縣。
阿里邦戈

阿里邦戈（Ali Bongo Ondimba，1959年2月9號—）係當今加蓬總統，2009年上任做到依家。
阿里郎國際放送

阿里郎國際廣播（韓文：아리랑국제방송／아리랑國際放送，英文：Arirang TV）係一家位於韓國首爾嘅英語國際電視台，由韓國國際放送交流財團經營，節目內容涵蓋新聞、文化、紀錄片、語言教學同娛樂節目，台名源自於朝鮮民歌《阿里郎》。

概況
Arirang電視覆蓋範圍超過188個國家同地區，作為韓國重要嘅英文頻道，Arirang電視台嘅任務係透過中立嘅新聞報道同多元化嘅觀點向世界傳達一個真實嘅韓國。對韓國了解唔多嘅觀眾可以透過Arirang電視台感受到韓國發展脈搏。另外除了電視節目外，該台仲擁有廣播節目。部分電視節目提供多語言字幕。

歷史
1999年10月4號 - 電視頻道開播
2003年9月1號 - 廣播電台頻率開播
2005年12月1號 - 地面DMB開播
2013年1月8號 - 電視頻道轉為高清播出，標清播出仍繼續。
齋藤實

齋藤 實（さいとう まこと，1858年12月2號—1936年2月26號）係日本海軍將軍同政治人，1919年至1927年同1929年至1932年兩度擔任朝鮮總督，1932年至1934年做第30任首相。
另外佢喺1912年至1914年做海軍大臣，1934年兼任日本文部大臣，1935年至1936年做日本內務大臣並喺任內遇刺身亡。
齋葡亞

齋葡亞係成個印度入面嘅其中一個主要城市，喺2008年嘅Conde Nast旅遊讀者嘅城市調差入面，佢攞咗亞洲第7大遊覽嘅城市。而佢嘅總統府就喺拿茲宮酒店入面。而遊客成日去呢啲地方比較多：贊他曼他天文台、風之宮、齋葡亞動物園、阿米亞城堡、拿哈加利城堡、齋加利城堡同埋扎馬哈呢啲地區。
喺曼沙加亞湖網過去扎馬哈嗰頭
Panoramic view from the hills surrounding Jaipur

氣候
齋葡亞嘅氣候屬於熱帶季風氣候。夏天嗰陣熱辣辣，喺7月份出現過44℃嘅高溫。而冬天嘅氣候同珠海差唔多，一月份平均有4℃——19℃到。
齋藤克幸

齋藤克幸（1973年4月7號—）係日本足球員，司職後衞，效力過仙台七夕。
齋藤大輔

齋藤大輔（1974年11月19號—）係日本足球員，司職後衞，效力過大阪飛腳，大阪櫻花，及千葉JEF聯。
齋藤寬仁

齋藤寬仁 ，係日本嘅一個男配音員。

配音作品一覽
呢個表唔完整，歡迎加料。
齋藤功佑

齋藤功佑（1997年6月16號—）係日本足球員，司職前鋒，效力橫濱FC。
齋藤千和

齋藤千和（粵拼：zaai1 tang4 cin1 wo4，1981年3月12號—）係日本嘅一個女藝人同埋配音員。
齋藤將基

齋藤將基（1980年6月23號—）係日本足球員，司職前鋒，效力過Monte Azul，靜岡FC，東京綠茵，Okinawa Kariyushi FC，SC相模原，及金澤薩維根。
齋紮蹄

齋紮蹄，又叫素紮蹄，係種小食，由紮蹄演變出嚟，用咗腐皮代替豬肉。
齋藤學

齋藤學（粵拼：zaai1 tang4 hok6；日文：齋藤 学(Saitō Manabu)；1990年4月4號—）係日本足球員，司職中場，日本足球代表隊成員。

日本足球代表隊
佢代表日本參加過2014年FIFA世界盃。
黃梓謙

黃梓謙（Gary Wong，1982年—）係香港親中派政治人，民主思路前成員。

簡歷
黃梓謙喺屯門友愛邨長大，曾經喺順德聯誼總會何日東小學同埋順德聯誼總會譚伯羽中學讀書。之後喺香港大學翻譯系畢業，再先後喺英國倫敦大學讀法學學士同牛津大學讀外交學碩士（研究中美關係）。去到2021年，佢喺北京清華大學社會科學院社會學博士畢業，仲成為2021年清華大學學生年度人物。

社會同政治參與
黃梓謙係凝動香港體育基金創辦人，2016年加入政治團體民主思路做理事，同年代表呢個組織參選立法會選舉香港島直選。
2019年7月31號（香港修例風波期間），黃梓謙認為好難修補社會撕裂，跟埋麥嘉晉退出民主思路，2021年12月，佢喺第7屆香港立法會選舉參選選舉委員會界別，以956票落選。
喺北京未經諮詢或香港人同意而強行訂立，引起泛民主派爭議嘅《香港國安法》之後，西方世界唔少聲音認為香港情況惡化，但黃梓謙喺2021年3月10號嘅時候就喺聯合國人權理事會會議代表中國聯合國協會發言，聲稱指控無根據。
黃梓瑋

黃梓瑋（英文：Jenny Wong，1968年12月8號—）係香港甘草女演員，曾用名黃偌儀。佢曾經喺商台做嘢，之後喺街俾星探發掘去拍戲。佢依家係香港無綫電視基本藝人合約女藝員，拍過唔少電視劇，擅長演出師奶、職員或者係街坊。
黃梓賢

黃梓賢（英文：Carson Wong，2011年2月25號—），香港男童星，2017年出道，參與過廣告同劇集，亦有演出教育片。2022年喺ViuTV劇集《季前賽》 飾演櫈仔。佢細佬黃梓樂亦係童星。
黃楚基

黃楚基，香港親中派政治人物，華孚石油有限公司董事總經理。

政治立場
佢係香港親中派嘅成員，曾經以「反中亂港分子」形容香港反送中運動嘅參與者，對美國持負面態度，亦支持北京未經諮詢或香港人同意，強行訂立嘅《港版國安法》。喺2023年10月，美國有國會議員因應香港民主同人權自由嘅情況惡化而提出「香港制裁法案」，要求將49名涉事本港法官、政府官員等制裁，黃楚基就攻擊呢啲美國嘅議員，話佢哋干預香港司法獨立。
去到2024年初，香港政府就基本法第二十三條立法嘅時候，國際社會對於香港民主人權自由情況進一步惡化表示關注，但佢就持相反意見，話法案懲治嘅只係極少數危害國家安全分子。
另外，佢亦主張香港青年去中國發展，亦有幫中國喺香港進行一啲大外宣活動。喺2022年12月《香港商報》一篇報道，佢同佢屋企人亦被形容同《香港商報》關係密切。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

家庭
佢阿媽係同屬親中派嘅黃周娟娟，阿爸係黃光漢。
黃梅

黃梅係中國湖北黃岡一個縣，總面積1701平方公里，人口97萬。
黃梓豪

黃梓豪（英文：Wong Tsz Ho，2000年2月9號—），係香港足球員，司職守門員，而家效力香港甲組聯賽球隊高力北區。2019年佢參加ViuTV搞嘅《全民造星II》，入到50強後止步。
黃植榮

黃植榮係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會香港僱主聯合會委員。之後，佢有份提名林鄭月娥參與2017年香港行政長官選舉。
黃梓柔

黃梓柔（英文：Rachel Wong，1992年8月17號—），前香港無綫電視合約藝員，亦係兼職模特兒。2011年讀完無綫電視藝員訓練班後，出道作係喺《五覺大戰》做神獸天使「珍豬仔」。2015年同無綫電視結束合約。
黃楚峯

黃楚峯，係香港前政務官，喺2007年同2011年嘅區議會選舉當選灣仔大坑選區議員，新民黨成員。
2002年加拿大大學畢業，之後加入香港特區政府，做過民政署，衞生福利及食物局。三年之後辭職，加入民間智庫，做公共政策研究，兼地區工作。
2015年第5屆香港區議會選舉，佢宣布唔再冧莊區議員，交棒畀王政芝，但係就輸咗畀楊雪盈。
龍發製藥

龍發製藥（香港）有限公司（港交所前編號：2898）係香港一間保健產品生產同銷售商，1998年由焦家良、韓進祿同埋曾立品共同創立。佢最為人認知嘅品牌之一係排毒美顏寶，當時仲搵咗好多名人，例如李司棋同劉丹代言。公司喺2002年喺香港聯合交易所主板上市，但之後由龍潤茶取代上市地位。

排毒美顏寶標榜減肥作用被質疑
排毒美顏寶標榜用家食咗可以排毒減肥，但係喺2007年4月，香港醫院藥劑師學會藥物教育資源中心就公布一項調查，話包括排毒美顏寶在內嘅多款減肥瘦身產品，其實都無主要成分獲臨床證據支持可以有效減肥。

太子爺聲稱畀「暴徒」敵視帶斧頭出街
喺反送中運動期間，龍發製藥太子爺韓碩曾經手持三十吋長斧頭遊街，最後被控管有攻擊性武器罪，判囚四個月。佢聲稱自己當時驚畀啲暴徒打，所以用來自衛。佢其後上訴被駁回。
龍田邨

龍田邨，係香港離島區嘅第一條公共屋邨，喺新界大澳大澳道，一共有8座樓，1980年入伙。
呢條屋邨本來有13座樓，不過其中5座樓後嚟撥做兩條居屋屋苑（天利苑、龍軒苑）。
龍田鄉

南漢嗰時，皇帝劉龑下令仿照唐朝長安含元殿喺寶崗嗰度起咗個「南郊壇」，用嚟拜祭天地。南郊壇嘅東面開闢嘅農田鄉村，就被叫做「龍田」。
後嚟，龍田同龍導尾合併成二龍街，二龍街又併入咗龍鳳街。
龍的傳人

《龍的傳人》（粵拼：lung4 dik1 cyun4 jan4）係一首1978年發表嘅華語歌曲，呢首歌由臺灣唱作人侯德健創作，李建復主唱，2000年由臺灣歌手王力宏重新翻唱。
龍湖

龍湖係中國廣東汕頭一區，面積103平方公里，人口54萬。
龍游

龍游係中國浙江衢州一個縣，總面積1139平方公里，人口41萬。
霍千琳

霍千琳（英文：Atsuna Fok，1990年7月17號—），筆名假啞港女，係香港寫作人，主要幫網上媒體寫文，亦做過網上電台主持。佢響香港中文大學日本研究系畢業。佢政治立場屬香港本土派。
霍叔處

霍叔處（粵拼：fok3 suk1 cyu5，？—？）係周文王第八仔。由周武王分封於霍（山西省霍州市），三監之亂戰敗以後，畀周公貶為庶人。
霍光

霍光（？—前68年4月21號），字子孟，河東平陽人。係西漢嘅大臣、麒麟閣十一功臣（中文：麒麟閣十一功臣）首席，亦係名將霍去病嘅細佬。佢喺劉徹、劉弗陵、劉賀、劉詢四朝做大司馬同大將軍，封博陸侯。佢喺前74年廢咗劉賀，扶持劉詢做皇帝。之後佢嘅亞女霍成君（中文：霍成君）俾劉詢封做皇后。前68年霍光病死，跟謚號叫宣成。
霍努坎

霍努坎（fok3 nou5 ham2，英文：Vulcan），係喺羅馬神話入面嘅火神，同希臘神話嘅希菲托斯差唔多。佢係維納斯老公，跛腳，相傳係畀佢亞媽尤諾揼咗落山。
霍嘉恩

霍嘉恩（英文：Gracey Fok，1991年10月9號—），係香港女模特兒同電視節目主持，做過香港有線電視同奇妙電視藝員，參與過唔同電視台嘅節目。

簡歷
霍嘉恩喺國立台中教育大學（中文：國立台中教育大學）幼兒教育學系畢業。佢大學畢業返香港後，做過一年模特兒，之後就加入咗香港有線電視。
霍勞士

霍勞士（英文：Charles Geoffrey Shield Follows，1896年7月4號—1983年），係前香港財政司，1946年到1951年在任，係戰後頭一任財政司，任內主要都係幫戰後嘅香港重建經濟。佢亦係頭一位入住財政司司長官邸嘅財政司。
霍去病

霍去病（前140年—前117年）係漢國將軍，當時河東平陽人。佢因為協助漢武帝劉徹打贏匈奴而聞名天下。佢係皇親國戚，姨媽衞子夫係劉徹嘅皇后之一。而舅父衞青，係漢國大將軍，霍去病自細跟佢從軍。霍去病封咗做冠軍景桓侯。

屋企
霍去病係霍仲孺同衞少兒嘅仔。霍仲孺係平陽縣衙役，而衞少兒係平陽公主奴婢。佢哋私通，生咗霍去病。霍去病姨媽衞子夫，畀劉皇帝徹睇中入宮。有次衞青畀館陶公主捉咗，大難不死，劉徹一怒下大封衞氏家族，而子夫就封咗做夫人。
仲孺之後同少兒分手，返鄉下娶老婆，另外生咗霍光。少兒之後識咗陳掌，陳掌係漢國初年名臣陳平之後。皇帝劉徹知道件事，就安排少兒，帶埋去病，嫁畀陳掌，兼升做詹事。
後尾，子夫生大仔劉據，立為皇后。而舅父衞青，係朝中大將軍，戰蹟彪炳。霍去病變咗皇親國戚，及後扶搖直上。自此帶挈霍家，入主漢國朝政。而同父異母細佬霍光（博陸宣成侯霍子孟），就係佢帶入朝，成爲昭宣中興一代名臣。
漢冠軍景桓侯霍去病，武帝衞皇后姊子也。其父霍仲孺先與少皃通，生去病。及后日尊，少皃更為詹事陳掌妻。

事業
霍去病虛齡十八，就做咗侍中。因爲佢騎射都叻，就跟舅父大將軍衞青從軍。
去病以皇后姊子，年十八為侍中。善騎射，再從大將軍衞青。大將軍受詔，予壯士，為剽姚校尉，與輕勇騎八百直棄大軍數百里赴利，斬首捕虜二千二十八級，得相國、當戶，斬單于大父行籍若侯產，捕季父羅姑比，封去病為冠軍侯，食二千五百戶。

傳聞
相傳「霍去病」出世冇耐，衛少兒抱住佢去皇宮搵妹妹衛子夫玩，感冒緊嘅武帝突然聽到一聲嬰兒嘅大喊聲，即時所有冷汗都嚇到出曬嚟，感冒亦都就咁好返。而呢個令到武帝出冷汗嘅嬰兒，就得到「去病」呢個名。
鐵觀音

鐵觀音係一種烏龍茶，中國十大名茶之一，屬青茶類，原產自中國福建安溪縣西坪鎮，喺雍正年間被發現。
鐵觀音勇破爆炸黨

鐵觀音勇破爆炸黨（Angel Meets the Explosion Gang，又叫做Angel attack again）係一套香港國語片，邵氏電影製作，羅維編劇導演，何莉莉、唐菁、沈依、樊梅生合演，叫做動作片，不過冇出武術指導。1968年5月上映。

劇情
女幹探009（何莉莉飾演），代號「鐵觀音」，嚮東南亞渡假時，收到總部急call，要出動捉拿恐怖組織「爆炸黨」，佢之前幾個同事都為呢單案死晒。009潛入爆炸黨搵情報，逢凶化吉勇破爆炸黨。

首影背景
當年西片007好賣得，所以有港產009出現。人哋叫鐵金剛，而港產就叫「鐵觀音」。
鐵角蕨

鐵角蕨（學名：Asplenium trichomanes）係鐵角蕨科鐵角蕨屬嘅植物，廣泛分佈喺南極外各大洲。
鐵警雄風

《鐵警雄風》係一部由新加坡廣播公司喺1989年製作嘅警匪題材動作電視劇，由陳之財、向雲、鄭惠玉、陳安娜、嚴炳樑、黃世南、成建輝、梁維東、陳國華主演。
鐵諾支蒂特蘭

鐵諾支蒂特蘭（西班牙文：Tenochtitlan）係阿茲特克嘅城邦，阿茲特克帝國嘅首都，位置喺墨西哥特斯高高湖嘅一座島上面，佢嘅遺址喺而家墨西哥城地底。

個名點嚟
傳統嚟講，「Tenochtitlan」呢個名畀人認為係嚟自納華特文 tetl [ˈtetɬ]（岩石）同 nōchtli [ˈnoːtʃtɬi]（仙人掌），係「喺仙人掌中間生長嘅岩石」噉解。但係，16世紀晚期手稿嘅《班克羅夫特對話》嘅證明表明第二個元音係短元音，所以呢個名真正到底係點嚟嘅就重係未知之數。
鐵角蕨屬

鐵角蕨屬（學名：Asplenium）係水龍骨目鐵角蕨科一個屬嘅植物，有大約700個品種，包括鐵角蕨。
青島拓馬

青島拓馬（1993年4月6號—）係日本足球員，司職中場，效力秋田藍閃電。
青嶋文明

青嶋文明（1968年7月12號—）係日本足球員，司職前鋒，效力過山葉発動機，清水心跳，鳥棲砂岩，及本田技研。
青島啤酒

青島啤酒（港交所：00168、上交所：600600、OTCBB：TSGTY）係中國歷史最長嘅啤酒牌子之一。
1903年，由嚟自德國嘅生意人投資40萬馬克喺青島成立咗「日耳曼啤酒公司青島股份公司」，用德國嘅釀造技術同埋原料，喺中國生產德國風味嘅啤酒，主要供應畀啲喺中國嘅德國人同埋其他外國人。
1914年，第一次世界大戰爆發，日本仔侵佔青島。1916年，日本仔攞咗德國生意人嘅股份，再買咗英國生意人嘅股份，將公司名改做「大日本麥酒株式會社青島工場」。1945年日本打敗仗，工廠由青島市政府派人接管，改名做「青島啤酒公司」。
1990年代初，通過同另外三間工廠嘅合併，成立咗股份制公司，改名做「青島啤酒股份有限公司」。1993年7月，青島啤酒H股喺香港招股上市，成為第一批去香港上市嘅中國企業之一。
青島膠東國際機場

青島膠東國際機場（粵音：cing1 dou2 gaau1 dung1 gwok3 zai3 gei1 coeng4）係喺中國山東嘅一個機場，喺2021年嗰陣起好兼且開放畀人用嚟搭飛機。
青州

青州係中國山東濰坊一個縣級市，總面積1569平方公里，人口90萬。
青州街

青州街（英文：Tsing Chau Street），係香港九龍城區嘅一條街，東連馬頭圍道，西接利工街，北面有青州街遊樂場同聖公會聖提摩太小學，南面有青州街海關人員宿舍。
韓理強

韓理強（Alex John Hunter，1987年8月15號—），香港小輪車運動員，喺香港出世嘅混血兒，老豆係英國人，媽咪係台灣人，識講英文、廣東話同國語。韓理強最愛落山單車，但因為脊骨受傷，喺2006年轉咗參賽小輪車。同年，韓理強加入香港小輪車代表隊，同香港隊友王史提芬一齊喺歐洲訓練，佢為咗小輪車更放棄讀大學嘅機會。

獎項
2008年12月得到廣州全國錦標賽亞軍。2009年第一次代表港隊全運會BMX越野賽獲銅牌。
韓相爀

韓相爀（1995年7月5號—）係大韓民國嘅一個男藝人同埋歌手。
韓知城

韓知城（2000年6月14號—）係大韓民國嘅一個男藝人同歌手。
韓熙貞

韓熙貞，係大韓民國嘅一個女藝人同埋歌手。
韓王信

韓信（?—前196年）係一個秦末漢初嘅將領，佢響西漢初期畀劉邦分封到潁川、定都陽翟（河南省禹州市）做韓王，故稱韓王信。
漢高祖六年（西元前201年）秋季，冒頓單于出兵包圍馬邑（山西省朔州市一帶）。不過佢始終未能等到求援，最終選擇投降匈奴。韓王信投降匈奴之後，仲多次遊說陽夏侯陳豨起兵同謀造反，跟住同匈奴佔領參合。漢高祖十二年（西元前196年），佢喺參合陂（山西省大同市陽高縣）畀大將軍柴武殺死。
韓秀妍

韓秀妍，係大韓民國嘅一個女藝人同埋演員。
韓立康

韓立康，係臺灣音樂製作人，佢係阿霈樂團嘅結他手。

音樂作品
呢個表唔完整，歡迎加料。
《你是不會當樹嗎》（編曲）
韓紅

韓紅（粵拼：hon4 hung4；簡化字：韩红；英文：Han Hong；1971年9月26號—），藏名央金卓瑪（藏文：དབྱངས་ཅན་སྒྲོལ་མ，藏拼：Yangjian Zhuoma，威利轉寫：dbyangs can sgrol ma），喺中國西藏昌都市卡若區出世，祖籍山東德州，少年喺北京城大，阿爸係漢族知青同相聲演員，阿媽係藏族歌手雍西。佢係中國知名嘅少數民族女歌手，中央國家機關青聯常委，創作型唱將，空軍少校軍銜。韓紅係空軍政治部文工團副團長，全國政協委員、全國青聯常委、中華海外聯誼會理事。韓紅同夢鴿、譚晶、許飛被叫做李雙江「四大關門女弟子」。2014年12月，加盟湖南衛視《我是歌手》第三季、為首發歌手，喺3月27號總決賽攞咗歌王。

生平
韓紅阿爸早死，同阿媽經常登台演出，9歲後去北京同嫲嫲、叔叔相依為命。佢因為體型粗胖，考唔到文藝兵，反而成為通信兵，所以自學彈結他同打鼓。即使係咁，佢參加各項軍內歌唱比賽都冇得名，呢個情況持續十幾年，2005年，阿嫲去世後，因為都經常登台，每年過年都喺唔同地方度過。1988年佢進入歌壇。1995年，因為親友幫手而錄製《喜瑪拉雅》。1997年底，遇見張越，喺《半邊天》嘅《別為你的相貌發愁》一集演唱。之後，佢再借助親友幫手，推出咗首張個人專輯《雪域光芒》。2003年後，佢逐漸受到關注，多次攞過各種「年度最受歡迎女歌手獎」同「最佳女歌手獎」，成為中國大陸最紅嘅女歌手之一。2009年9月，佢被特招入伍，加入空軍政治部文工團，專業技術五級，任空軍政治部文工團副團長。
1999年10月3號喺貴州馬嶺河風景區，正在運行嘅纜車突然墜毀，喺纜車墜落嘅嗰一刻，車廂內來自南寧市嘅潘天麒、賀艷文夫婦，不約而同地用力將年僅2歲半嘅仔潘子灝高高舉起。結果佢只係嘴唇受輕傷，而佢嘅雙親就先後死咗。呢場令潘子灝變成孤兒呢個生命嘅故事，深深打動咗韓紅，經過多方聯繫，佢領養咗呢個大難不死嘅細路。
2010年11月28號，韓紅喺去緊舟曲泥石流災區嘅途中，遭遇車禍，所乘坐嘅越野車翻滾至路邊嘅溝中，好彩冇人傷亡。韓紅話，之所以未受到嚴重嘅傷害，係因為佢扣咗安全帶。
韓紅熱衷於慈善事業，2007年發起「愛心西藏行」等公益活動，2008年5月14號成立「韓紅愛心救援團隊」去汶川災區支持救援，2012年5月9號註冊成立咗韓紅愛心慈善基金會。
2014年12月，加盟湖南衛視《我是歌手》第三季、為首發歌手，喺3月27號總決賽攞咗歌王。2015年12月7號11點19分，韓紅喺微博發布一張自己嘅軍裝照，同埋表示「離開」（離開軍隊。經證實佢已經轉行）。
2016年1月，宣佈加盟香港嘅華星唱片轉戰香港樂壇，隔咗六年再出新專輯，並表明會嘗試唱廣東歌。重講佢識唱《浮誇》、《海闊天空》兩首廣東歌。1月9號，去臺北小巨蛋錄製農曆新年除夕特別節目《2016超級巨星紅白藝能大賞》，演唱《天天想你》、《我愛故我在》，係出道幾年首次喺台灣演出。
2020年2月，就喺韓紅愛心慈善基金會支援受武漢肺炎影響嘅疫區嗰陣，微博大V「司馬3忌」向北京市民政局舉報嗰個組織冇公開3億元對外投資款項嘅去向，同埋喺2019年8月冇攞到公募資格前違規開展募捐活動等四宗罪，官方部門而家受理調查緊。

《我是歌手》第三季
2014年12月，加盟湖南衛視《我是歌手》第三季、為首發歌手，喺3月27號總決賽攞咗歌王。

現場演出
2003年唱紅平安夜北京演唱會。
2005年唱紅上海灘上海演唱會。
2006年無錫演唱會。
2008年參加迎奧運歌曲《北京歡迎你》嘅錄制，同群星合作並參加奧運倒計時100日晚會。
2008年同香港歌手劉德華喺鳥巢現場合唱北京殘奧會主題歌《和夢一起飛》。
2012年北京演唱會。
2014年最美和聲2（總導演）
2015年1月，加盟《我是歌手》第三季，喺3月27號嘅總決賽，韓紅獲得呢季歌王。
2016年5月7號開播嘅湖南衛視節目《我想和你唱》，韓紅任音樂爬梯主人，同主持人汪涵組成「涵韓組合」。

微博爆粗
2011年12月29號夜晚，韓紅更新微博，話佢依家睇緊張藝謀導演嘅電影《金陵十三釵》，微博字入面行間難掩激動之情，甚至爆粗口鬧日本人，韓紅話會同日本人永世為敵，同發誓從2011年12月29號開始拒絕使用日貨。網絡都掀起咗「韓紅罵日本人到底是愛國主義與否」嘅辯論。大部分網友持支持態度，盛讚韓紅嘅做法，但亦有網友話公眾人物都係應該冷靜講嘢。

違反交規
2013年8月2號，有網友爆料話，喺北京西北四環發現一架無牌照嘅百萬級黑色法拉利跑車，經辨認司機係歌手韓紅。當日韓紅邊揸跑車邊打電話，唔少網友指出韓紅已嚴重違反交通法規。8月2號夜晚，韓紅喺自己微博公開道歉。8月3號，又因涉嫌挪用牌照被民警當場查獲，根據道交法第96條第3款規定，東城交通支隊依法對佢處以5000元罰款，同移交所在單位進一步處理。

炒作風波
2014年9月21號夜晚，《中國夢之聲》第二季首期節目入面，曾經係話劇社「開心麻花」學員嘅「歡快男生」組合，以流浪歌手嘅身份企上舞台，同講述喺地鐵賣唱嘅辛酸故事時，了解2人經歷嘅韓紅對選手嘅履歷當場提出質疑，同將2人逐出舞台。呢個行為引發網民熱烈討論，同質疑「節目組為賺收視有意為之」。對此，佢喺微博回應：「無愧於心，我堅持不造假。」
韓氏

韓係唐人姓氏，喺《百家姓》裏頭排第15位。
鬱氏

鬱（粵拼：wat1）係唐人姓氏，喺《百家姓》裏頭排第284位。
呢篇鬱氏係同姓氏有關嘅楔位文章，重未寫完嘅。麻煩你幫手充實佢。
鬭木

鬭木（英文：carpentry）係一種工藝，專門切割同形塑木材（例如將啲木削做柱），並且攞啲成品嚟做有用嘅用途（例如將嚿木變咗做一碌木柱之後，攞嚟起屋）。
從事鬭木嘅人叫做「鬭木佬」或者「木匠」。
鬱南

鬱南喺中國廣東，家下係雲浮市下一個縣，叫鬱南縣。因為喺鬱水，即西江之南而名，民國之前叫西寧縣。面積1966平方千米，人口48萬。縣政府駐喺都城鎮。

山
北便有玉枕山。

水
西江由封川入，到羅旁口，文昌水合寶珠水、桂河水向北流入。西江再向南行，南江上源瀧水出西南榃棉村，向東北入羅定，過連灘墟合西江，入去東安。
西南有到沙水，出羅雲山，東南到羅定入瀧水。
西便有蟠龍水出大筍嶺，東北入封川。

史
大清時係跟羅定直隸州，有夜護巡司。另有都城巡司，不過廢咗。
1913年，民國改西寧縣做鬱南縣。
鬯

鬯（讀暢）係種酒，商周時用來祭神。因爲够香，可以通神。酒係用鬱金香同黑黍釀。
甲骨文鬯字，以專用酒器示意。上半係杯身，下半係杯腳。有時上半加點示意酒渣或者酒液。到篆文時，上半變凵裝米，下半變匕。所以《說文》講成上似米，用匕呢隻匙來𢳂。
鬭木師傅

「鬥木」同「鬭木」相同，鬥木師傅又簡稱木匠，木匠呢個詞語同其他漢語種通用。二十世紀之前鬥木師傅以男性居多，所以又有鬥木佬嘅叫法。

歷史
「木工」係最通用嘅名，喺春秋時期就已經出現。不過嗰時仲只係一個官名，表明佢嘅職責範圍。《禮記·曲禮下》話：「天子之六工，曰：土工、金工、石工、木工、獸工、草工。」
魔鬼魚

魔鬼魚（Batoidea）係軟骨魚綱動物嘅一類，同鯊魚係近親，特徵係有對好似翼嘅大鰭。
魚乾舖裏

《魚乾舖裏》係中國歌手劉昊霖出嘅唱碟。喺2016年8月22號由枯魚肆音樂工作室發行。

簡介
呢隻唱碟收錄咗12隻歌加1隻鋼琴版伴奏。
魔魯風

魔魯風係日本電視遊戲寵物小精靈系列入面嘅其中一隻小精靈，編號049。佢係由毛毛蟲進化成嘅。
香港網球中心

香港網球中心，香港運動場之一，專門玩網球，喺灣仔黃泥涌峽，黃泥涌峽道一百三十三號，香港木球會隔籬，英文叫Hong Kong Tennis Centre。行政上歸灣仔區。設施有網球場。
香港網絡大典

香港網絡大典（EVCHK），係惡搞形式百科全書，2006年3月21號成立。

特色
香港網絡大典主要係要紀錄香港網絡界嘅傳奇人物、網上大事同埋網上術語，重會有現實中嘅人同事紀錄喺嗰度，例如巴士阿叔事件、十四巴港女等等。因為維基百科喺地區色彩方面嘅文章要求比較嚴格，所以網典喺呢方面就彌補咗前者嘅不足。網典運作模式同維基百科幾相似，採用wiki技術嘅MediaWiki系統，乜人都可以新增同修改文章，達到集思廣益嘅效果。
雖然話題以香港人為中心，但係文體受香港教育體制阻礙，所寫白話文唔係粵文。

電視台「誹謗」
馬尼拉人質事件事發當日，香港電台播出《鏗鏘集——網路審判團》，節目中多次用網典截圖試圖話起底同網典有關。網典管理員發聲明，表示起底有違網站本意，就節目偏差指控深表遺憾。

東方告到佢改革
東方報業集團告過網典空間提供者「Wikia公司」誹謗，話有人喺呢個平台度叫佢份報紙做「白粉報」。2011年7月7號高等法院頒令，要求Wikia禁止刊載涉案誹謗文章，如果再有人寫就罰網站賠錢。
由2011年8月12號開始，要有個認證帳號，先有得玩，唔再乜都亂寫一通。

記事同潮語權威
媒體成日引用網典詞解，用網典資料寫新聞。連BBC都有用佢介紹香港選舉術語。

休班警詳細實錄
2010年代網路迷因，「有種罪犯叫做休班警」事件。Google搜尋「休班警」頭版都係一大批「休班警犯法」如非禮女童、藏毒等搜尋結果。當中，維基百科、網典佔咗頭兩位，入面記載警暴多到可以出幾本書，詳細到重多過香港警務處自己話自己人。
香港編年史

《香港編年史》（粵拼：heung1 gong2 pin1 nin4 si2，HKChronicles）係一個伺服器架設喺海外嘅香港繁體中文資訊網站，佢喺2019年7月16號反修例示威期間建立，雖然個名叫「香港編年史」，但內容並唔係香港嘅編年史，而係主要記錄反修例示威爆發以嚟同示威相關人物、重大事件以及商戶政見等資料，總編輯同管理人為陳妍茵。呢個網站公開咗大量警員、法官、官員同建制派市民嘅敏感個人私隱資訊，包括手機號碼、具體地/住址以及身份證號碼等。
2021年1月，香港警方以違反國安法為由，下令互聯網供應商喺香港境內限制瀏覽呢一個網站，成為香港有史以嚟第一次對互聯網實施限制嘅舉措。相反，另一個叫做香港解密相反立場嘅網站，記錄咗大批香港民主派人士、示威者同記者資料，至今依然可以正常運作，畀BBC質疑香港當局嘅做法有「雙重標準」。
《香港編年史》宣稱收集咗嚟自「老豆搵仔」嘅幾個Telegram「起底」頻道嘅資料，當中包括警員、官員、親建制人士、法官嘅個人資料。佢亦轉載咗其他反修例相關資訊，例如「『黃藍』商店名單」、警方涉濫權事件、警察車輛相關資訊。

封鎖事件
2021年1月7號夜晚，《香港編年史》總編輯陳妍茵發出聲明，指6號起接獲大量香港使用者報告話無法連接去呢個站，質疑多間互聯網服務供應商（ISP）屈服於政府要求封鎖網站。警方表示佢哋依照一貫做法唔對個別案件作評論，但係又引用港區國安法回應，指警方可以要求服務供應商對「構成危害國家安全罪行」嘅網站或者信息進行禁制。根據《明報》報道，呢個係警方首次引用國安法第43條封鎖網站。對此，香港寬頻表示無封鎖使用者連接至呢一個網站，惟聲明中稱用戶報告有參與封鎖嘅互聯網服務供應商包括數碼通、中國移動香港、香港寬頻網絡以及電訊盈科。2021年1月14號，香港寬頻網絡回覆傳媒查詢時首次承認按港區國安法要求封鎖《香港編年史》。保安局局長李家超喺1月20號喺立法會被問到點解警方至今仲未有解釋時，只係表示「警方已經向你哋交代」。民主派資訊科技界選委黃浩華表示今次事件屬警方首次引用《國安法》「封網」，又認為李家超作為保安局局長有責任清楚解釋國安處「封網」嘅具體界線，否則只會引起香港社會驚恐。

反封鎖
2021年1月14號，《香港編年史》總編輯陳妍茵喺Telegram頻道上發表公告，話成功買到新設備用網域blockedbyhk.com畀香港使用者繼續自由瀏覽，蘋果日報記者通過香港4間電訊商測試，當時成功登入。
與此同時，公告亦話佢查明香港ISP以域名投毒方式封鎖該站（亦叫做中國大陸防火長城用嚟封鎖網絡嘅手段）。除咗備用網域瀏覽或者傳統嘅虛擬私人網路方式翻牆之外，公告建議使用者亦可以將私人域名系統更改為Google或者Cloudflare，或者下載AdGuard、AdBlock等廣告封鎖軟件嚟突破封鎖。
香港總商會

香港總商會（英文：The Hong Kong General Chamber of Commerce，簡稱總商會/西商會），喺1861年成立，係香港史上最悠久、規模最龐大同埋最有影響力嘅商界非牟利組織。响創會嗰陣，成員有62家，而家會員機構超過4,000家，包括跨國公司、香港本地公司同埋中資機構。
香港總督

香港總督（英文：The Governor of Hong Kong），人稱督憲、制軍或者兵頭，減筆爲港督（粵拼：gong2 duk1）或港憲，係英國管理香港嘅阿頭，由1843年管到1997年，總共有廿八位。因為佢係香港三軍總司令，所以亦都叫兵頭（見「兵頭花園」）。港督係英國國王響香港嘅代表。1997年7月1號中華人民共和國接手香港之後，呢個職位就變成行政長官。
香港總督唔喺香港嗰陣，會有唔同官員頂替住佢個職責，做署理香港總督。
而當港督因事退位，時任嘅布政司頂替住佢個職責，做代任香港總督。

權力
根據《英皇制誥》，香港總督擁有非常大嘅權力。1985年前，立法局所有嘅議員都係由港督委任，而喺局上所討論嘅一切議案最終需要得到港督同意並喺議案上簽名先可以通過。換言之，港督喺所有議案上亦有「最終否決權」。而行政局就同立法局有分別，全部議員一直由總督所委任。兩局喺總督施政上，只會擔任顧問同輔助角色。而港督亦係立法局（1993年之前）同埋行政局主席。
除咗兩局議員外，總督亦有權委派法官同太平紳士嘅權力同對政府所有公務員（除咗「輔政司」，後稱「布政司」、財政司、律政司同英國駐港三軍司令）進行紀律行動（例如罰款）甚至解除公職。此外，港督亦有赦免囚犯（包括死囚）同免除罰款嘅權力。更甚嘅係，因為港督係英王派駐香港嘅代表，而香港作為英國殖民地，所有官地屬英王所有，所以港督有權將官地授予其他人同埋機構（如保良局等）。
1992年末代港督彭定康上任後，大幅改變一直以嚟嘅做法，包括唔再兼任立法局主席、取消委任立法局議員、區議會議員，又設立立法局答問大會，親自答覆議員質詢等。

義務
香港總督除咗擁有非常大嘅權力，响社會上義務咁作為一啲團體或組織嘅名譽負責人，例如自梅含理起成為香港童軍總會總領袖，自盧吉起出任香港大學校監，其後延伸至香港所有大學。
香港維基媒體協會

香港維基媒體協會（Wikimedia Hong Kong），全名香港維基媒體協會有限公司（Wikimedia Hong Kong Limited），係香港嘅維基媒體使用者自己組織嘅地區性組織，喺2007年7月14號正式成立並且係同一日舉行成立典禮，並且喺同一年9月18號向香港特區政府公司註冊處註冊，同埋喺第二年3月1號獲維基媒體基金會正式承認。香港維基媒體協會喺2017年解散。
香港網絡新聞工作者聯盟

香港網絡新聞工作者聯盟係香港一個由超過六十個網媒組成嘅聯盟，現時發言人係《啤梨晚報》林匡正。

關注議題同埋事件
聯盟不時關注，唔同嘅網媒喺採訪嘅時候嘅權益。例如，佢哋曾經譴責，有網媒記者採訪嘅時候，被警察不禮貌甚至係暴力嘅對待同拘捕。對於主流傳媒嘅新聞工作者面對嘅問題，佢哋亦有關注。例如港台電視部編導蔡玉玲被警察拘捕，佢哋亦又批評警察明顯濫控、打壓新聞自由、漠視公眾知情權。

關注警察單方面限制網媒採訪權限
喺2020年9月，香港警察修訂《警察通例》下「傳媒代表」嘅定義，唔承認記協同攝記協發出嘅證件，又只限政府新聞處新聞發布系統（GNMIS）嘅已登記機構，或警察單方面認為「國際認可及知名」嘅非本地機構去採訪。
香港網絡新聞工作者聯盟批評，警察單方面嘅修訂限制封鎖線內媒體嘅數量，變相將媒體分成唔同階級，小型媒體、網媒、獨立記者、學生記者畀警察排除咗，令採訪權變得唔平等，強調政府新聞處發布系統只係消息渠道，唔係用來衡量何謂媒體。佢哋又質疑，喺好多社會運動入面，網媒拍攝唔少重要新聞片段，《米報》拍下8.31太子站事件、《丘品新聞》直擊西灣河警員開槍事件、《啤梨晚報》拍到印尼女記者被警察射眼、《拾玖傳媒》影到孕婦喺旺角被警員推跌等，警察咁做係要打擊公眾知情權。
聯盟代表之一、網台《啤梨頻道》主持林匡正就批評，警察係被傳媒監督嘅對象，無資格篩選邊個有權或無權採訪。協助佢哋嘅立法會議員毛孟靜亦批評警方製造不公平競爭，認為中共希望藉此控製香港嘅意識形態。
香港經濟貿易辦事處 (海外)

香港經濟貿易辦事處 (海外)，係香港政府部門，屬商務及經濟發展局旗下，常駐海外（即係中國之外）一啲地方，負責同香港有關嘅經濟貿易事務。
魔比煞

《魔比煞》（Morbius）係一部2022年嘅美國超級英雄電影，由謝拉力圖、麥史密夫、阿德里亞阿祖娜、謝勒哈里斯、阿爾馬茲高、泰列斯吉遜主演，丹尼爾伊斯皮諾薩執導。
魔法伽利略

《魔法伽利略》（英文：When Science Meets Magic）係香港無綫電視嘅資訊節目，由馮盈盈、何依婷聯同魔法師甄澤權主持，由2023年2月2號到2月24號逢禮拜四、五22:30到23:05喺翡翠台播出。節目會示範魔術同講解背後嘅科學原理。
魔法值

魔法值（mana，又有叫 MP）喺電子遊戲當中代表「法力」。
廣義上，魔法值指一個遊戲角色用特殊異能嗰陣要消耗嘅資源，而因為 RPG 傳統多數以奇幻做美學設計，啲異能往往包裝成咒語同魔法力量，所以呢個數被稱之為「魔法值」；喺以科幻等設定做美學嘅遊戲當中，呢個數可能會俾人嗌做能量（energy），但重點不變－係「一個角色使用某啲異能嗰時要消耗嘅一個數值」。
魔法

魔法（英文：Magic）係傳說入面一種超自然嘅神秘力量，掌握呢種力量嘅人可以做到好多常人做唔到嘅嘢。
鯿魚

鯿魚，又叫扁魚，係鯉科嘅一種魚，原產中國，屬四大家魚其中一隻。
鰂魚涌公園

鰂魚涌公園1期嘅涼亭；左方為太古城，右方為東區走廊。
公園內嘅兒童遊樂場
鰂魚涌公園（英文：Quarry Bay Park）係香港一公園同遊樂場，喺鰂魚涌近海堤街，行政上歸東區。海皮有鰂魚涌海濱花園連起鰂魚涌、太古城、西灣河、筲箕灣幾區，東邊係水警基地同埋愛秩序灣。
園內設施有公園、草地球場、網球場、籃球場、單車徑、單車場、緩跑徑、健身徑，以及七人人造草足球場。
鰂魚涌小學

鰂魚涌小學（英文：Quarry Bay School）係香港一間私立國際小學，本嚟喺鰂魚涌，而家搬到北角寶馬山校園徑6號，屬英基學校協會旗下學校，1926年創校。
呢篇鰂魚涌小學係關於香港教育（包括學校）有關嘅楔位文章。你可以透過編輯或修訂增加佢嘅內容。
鰂魚涌市政大廈

鰂魚涌市政大廈（英文：Quarry Bay Municipal Services Building）係香港一棟市政大廈，晌香港島鰂魚涌鰂魚涌街38號，高8層，晌1988年起好。市政大廈入面有街市、熟食中心、公共圖書館同體育館。
鯷魚

鯷魚，係鯡形目嘅一種魚，廣泛分佈喺全球暖水海域，可以做食用魚。
鰂魚涌公共圖書館

鰂魚涌公共圖書館（英文：Quarry Bay Public Library）係一間喺香港鰂魚涌嘅公共圖書館。康樂及文化事務署管理，喺香港鰂魚涌街38號鰂魚涌市政大廈4至5樓。
鰂魚

鰂魚（粵拼：zak1 jyu4，學名：Carassius auratus），通鯽魚（粵拼：zik1 jyu4），係鰂屬下面一個種，係世界各地都好常見嘅淡水食用魚。

名
鰂魚本嚟意思係「烏鰂」，即係墨魚，而家變成形容呢隻淡水魚。
黃花崗七十二烈士墓

黃花崗七十二烈士墓係中國廣州嘅一個墓，紀念1911年4月黃花崗起義之中死咗嘅七十二個人，後世人稱佢哋做烈士。喺1986年同埋2002年嘅評選羊城八景入面，分别重攞咗「黃花浩氣」同埋「黃花皓月」呢兩個名。

史
72烈士屍骨由潘達微收葬，改原地紅花崗做黃花崗。1918年，滇軍師長方聲濤（方聲洞之兄）募款修墓，廣州非常國會參議院議長林森募得僑資贊助。早期墓園為著名設計師楊錫宗設計，孫中山親手栽植咗青松。1921年，紀功坊、墓亭相繼落成，除咗呢72個烈士之外，重有14名烈士死喺黃花崗起義，共86人，姓名全部刻响《廣州辛亥三月二十九日革命記》石碑嘅背面。後又增加鄧仲元墓、馮如墓、潘達微墓、史堅如墓、楊仙逸墓，至1935年基本建成現有規模，1949年被中華人民共和國政府改名做黃花崗公園。
黃花崗七十二烈士墓喺1961年被國務院公布為第一批全國重點文物保護單位。文化大革命期間，自由女神像遭到破壞並遺失。1981年，廣州市政府撥款重塑自由女神像。1985年，黃花崗公園以「黃花浩氣」成為羊城八景之一；2002年7月再度被評為新世紀羊城八景之一——黃花皓月。墓園分別於1994年、2000年、2001年被評為市級、省級及中國僑聯愛國主義教育基地。2005年11月入選第三批全國愛國主義教育示範基地名單。
今日陵園規模宏大，面積十六萬平方米，「東至二望崗，西至廣州模範監獄及永泰村，南至東沙馬路（而家嘅先烈路），北至墓後田塘」，莊嚴肅穆，墓園座北向南，孫中山先生題寫「浩氣長存」四字嘅牌坊式大門氣魄雄偉，經墓道到烈士墓，墓後有記功坊。
黃芪

黃芪（Astragalus membranaceus），俗寫黃耆，或者叫北芪，係豆科植物，原產中國北方，佢嘅根莖加工後係種常見嘅中藥材。